Adevarul Despre Daci 

Cum a încercat PAPALITATEA să ne 
„romanizeze”. Romanizare cu pene şi 
cerneală... 


Dezvăluiri septembrie 20, 2015 


Cu argumente în mână, istoricii onești au demonstrat că dacii nu puteau fi romanizați în 160 
de ani, iar romanizarea este o invenţie politică. „Și atunci cum a apărut romanizarea?” va 


întreba cititorul. - „Romanizarea” a apărut mai târziu. Peste o mie de ani... 
Un articol de lulia Brânză Mihăileanu 


Se știe că, din teoria romanizării, real e numai faptul că o parte din daci au fost ocupați de 
romani în 106. Or, marile minciuni se brodează în jurul unui eveniment real. Romanii au venit 
după aur, sare și grâne. Când minele din Ardeal au secat, iar dacii liberi nu mai conteneau cu 
atacurile împotriva ocupanților, împăratul Aurelian și-a retras armata din Dacia. Dacii au 
răsuflat ușurați și și-au văzut de viața lor. E drept, au trebuit să ţină piept migratorilor. Dar 
faptul că azi noi, românii, vorbim limba geto-dacă pe teritoriul vechii Dacii, înseamnă că 


strămoșii noștri au stat aici neclintiţi, ca și Munţii Carpaţi. 
„Și atunci cum a apărut romanizarea?” va întreba cititorul. 
Romanizarea a apărut mai târziu. Peste o mie de ani. 

Și nici măcar n-a apărut în Dacia. 


Ci la Roma. La Vatican. În biroul unui papă. 


„Să nu-mi spună autoarea că un papă și-a lăsat odăjdiile, a îmbrăcat cămașa de zale, a luat 


paloșul și a venit cu garda elveţiană și a romanizat dacii”. 

Nu, n-a fost nevoie de asta. Pentru că de fapt dacii au fost romanizați doar în teorie. 
Traian era mort când i-a „romanizat” pe daci. 

lată un adevărat miracol lingvistic. 

lar nașul „„romanizării” se numea Papa Inocenţiu al III-lea. 


La cumpăna dintre secolul al XII-lea și al XIII-lea, în Europa exista Țaratul Vlaho-Bulgar. Era o 
mare forță condusă de dacul Ioniţă cel Frumos. Papa i-a trimis câteva scrisori, cerându-i să 


recunoască public descendența daco-românilor din etnia romanică a Romei. 
Scopul acestei „înrudiri” era convertirea la catolicism. 


loniță a refuzat politicos. Asta l-a costat viața. Dar datorită lui și altor domnitori tari în 


credinţă, noi suntem și astăzi ortodocși. 
Și totuși ideea romanizării a fost implementată. 
Cum se poate implementa o idee falsă în conștiința unui popor? 


Simplu. Scrisorile papei Inocenţiu al III-lea au rămas. Și cum Vaticanul n-a renunţat niciodată 
la ideea catolicizării dacilor (dovadă sunt ardelenii care au fost siliți de ocupanţii austro- 
ungari să devină greco-catolici) s-au gândit măcar să-i „romanizeze”. Urmașii dacilor erau 
foarte tari în credinţa lor. Dar dacă reușeau să-i îmbrobodească cu ideea că „se trag de la 
Roma”, românii s-ar fi simţit obligaţi să treacă cu toţii la catolicism. Pe de altă parte, teoria 
romanizării era o armă cu care se puteau obține multe lucruri. Teritorii, de exemplu. Și atunci 
a fost preluată de legații papali și de „,turiștii” cu misiuni de recunoaștere în Principatele 
Valahe. Ideea că românii vorbesc latina lăsată de legionari revenea, ca un refren, în 


discursurile lor. 
Prin urmare, teoria romanizării nu s-a născut în Ţările Române. Ea a venit din exterior. 


În articolul Cercul vicios al jongleriilor „știinţifice” am arătat, invocând spusele lui Carlo 


Tagliavini, că Traian nu și-a pus scopul să impună limba latină. Făcând paralele cu fenomene 


similare din istoria altor popoare, am demonstrat că legionarii nu puteau să romanizeze dacii 


chiar dacă ar fi vrut. 

„Dar papilor cum le-a reușit chestia cu romanizarea?” va întreba cititorul. 
l-au „romanizat pe oamenii de știință. 

Firește, nu prin rugăciuni. 


Ei au continuat să scrie hârtii. Cum se apropiau turcii de porțile Europei, se și apucau să 
„corespondeze” cu ciobanii din Carpaţi, convingându-i că sunt „urmașii Romei”. Noul nostru 
„naș” de botez se numea papa Pius al II-lea. Era pe la jumătatea secolului al XV-lea. În timp 
ce Vlad Țepeș și Ștefan cel Mare se luptau cu Mahomed al II-lea la Târgoviște și Vaslui, 
apărând cu paloșul Europa de invazia otomană, părintele Vaticanului ne „romaniza” cu 


ajutorul condeiului. Ideile sale au fost preluate de cei intereseaţi ca dacii să dispară. 


„Şi istoricii au preluat ideea, fără s-o verifice?” 


S-a mizat pe insuficienţa lor. Când cineva foarte inteligent, ca papa Inocenţiu al III-lea, 
strecoară o idee falsă în spaţiul spiritual al unui popor, el știe că și acel popor are oameni de 
geniu, care i-ar putea dezavua minciuna. Dar de aceștia nu se teme. De obicei, inșii geniali 
sunt reduși la tăcere de hoarda mediocră. Când Hasdeu a publicat Pierit-au dacii? adepţii 
romanizării au declanșat atacuri violente nu numai asupra ideii daciste, ci și asupra 
personalităţii scriitorului. Ministerul Instrucțiunii Publice și-a pus în plan: „,refutarea 
nenaționalelor și pernicioaselor teorii” ale lui Hasdeu. lar unul dintre fanaticii latinismului — 
Gheorghe Hrisoscoleo - l-a ameninţat cu lichidarea morală și intelectuală (,„,vom face cu d-ta 
cum am făcut cu barbarismele furișate în frumoasa noastră limbă”i]). În loc să i se 
recunoască meritul de a fi un deschizător de drumuri, i se pun în cârcă cele mai neverosimile 
păcate: e învinuit de propagandă filo-rusă, de porniri antinaţionale; e comparat cu nebunul 


ce a dat foc templului zeiței Artemis din Efes. 


La fel s-a întâmplat și cu Nicolae Densușianu. Când a apărut Dacia preistorică, latiniștii au 
respins-o fără a lua act de mulțimea de argumente și informaţii inedite aduse de autor. 
Pârvan a numit-o „roman fantastic”, „plin de mitologie și filologie absurdă”. AL. D. Xenopol a 
fost și mai nemilos: „Teoria autorului că dacii ar fi închegat întâia civilizație a omenirii arată 


că avem de a face cu un product al șovinismului și nu cu unul al științei”. Pentru a diminua 


valoarea științifică a Daciei Preistorice, romanizatorii invocă întruna aceste citate. Dar uită ori 
poate chiar nu știu că Xenopol avea pică pe N. Densușianu, pentru că acesta, în 1885, în 
revista „,Țera Noue”, Nr.2 și 3, cu documente în mână, a combătut „cu deplin succes părerile 
istorice ale d-lui Xenopol: că Bulgarii în vechime ar fi domnit timp îndelungat peste Țara 
Românească, Moldova și Transilvania, și că ţerile acestea s-ar fi numit odată «Bulgaria 


dincoace de Dunăre», temă pe care d-l Xenopol a și părăsit-o mai târziu” [ii]. 


Pârvan a numit Dacia Preistorică (în Getica, 1926) „„roman fantastic”, „plin de mitologie și 
filologie absurdă”. Dar tot în același an, publică în revista ,„,„Orpheus” studiul Dacii la Troia. 
Vorbind de metalurgie (topoarele duble, securile de luptă și ceremonie din aramă sau aur), el 
afirmă: „În orice caz, o îndelungată evoluţie aici în Carpaţi stă la baza tipurilor găsite în 
Troia”[iii]. Arată că istoricul H. Schmidt „,constatase legăturile intime stilistice între 
civilizațiile bronzului din Transilvania, Troia și Mykene”. Dar atât el, cât și A. Bruckner, erau de 
părerea că stratul VII al Troiei ar avea origini trero-cimeriene. În timp ce Pârvan aduce dovezi 


că sunt de origine geto-dacă. Ideea este sprijinită și de vasele de ceramică și toponimie. 


„Astfel dară pe ruinele cetății myceniene, în care poetul cântase pe Hector eroul și 
Andromache cea tristă, Dacii năvalnici ridicară din nou, la câteva secole după grozava cădere, 
o altă cetate; și făurarii Nordului carpatic turnau acum arme de bronz și olarii getici modelau 
vase în pământ ars, ale căror modele fuseseră odinioară create în văgăunile munţilor noștri 


de pe malurile roditoare ale Dunării și Tisei”[iv]. 


Menţionăm că articolul începe cu afirmaţia: „Vechile tradiţii elene, păstrate mai ales în 
ciclurile epice din care s-au inspirat tragicii, știu de o vreme, când Grecii, Thracii și Phrygii 
alcătuiau o singură mare familie, înlăuntrul căreia zeii, eroii și regii, marii cântăreţi-profeţi şi 
marii preoți aparțineau oarecum în comun celor trei neamuri. Orpheus era trac, Pelos era 
phrigian; dar amândoi erau în aceeași vreme și eleni. Poemele homerice reprezintă aceeași 
stare de spirit. Descoperirile arheologice din ultima jumătate de secol au confirmat tot mai 
mult exactitatea vechilor tradiții elene. Se pare chiar că descifrarea inscripţiilor hitite ne 


pregătește încă mai mari suprize, începând a confirma monumental știrile epopeei”[v]. 


Dacă n-am ști că aceste rânduri sunt scrise de Pârvan, am crede că sunt scoase din Dacia 
Preistorică a lui Densușianu. Cine știe ce surprize despre daci ne-ar fi oferit și Vasile Pârvan, 
dacă nu murea subit peste un an (în 1927) de la scrierea studiului Dacii la Troia. Și avea doar 
45 de ani! Trebuie să menţionăm că Pârvan era un arheolog de vocaţie. Un asemenea om are 
plăcere să descopere adevărul. Noile vestigii arheologice de pe teritoriul țării noastre l-ar fi 


îmboldit să spună adevărul despre preistoria Daciei, chiar dacă asta ar fi însemnat să-și 


anuleze unele păreri mai vechi. Căci asta înseamnă adevărata cercetare: călcând peste greșeli 


să ajungi la adevăr. 


Pe de altă parte, sunt curioasă ce-ar fi zis Xenopol dacă ar fi auzit-o pe americana Marija 
Gimbutas localizând Vechea Europă în spaţiul carpato-danubiano-pontic? Sau pe neamţul 
Harald Haarmann, pe italianul Marco Merlini, pe bulgarul Vladimir |. Georgiev, pe maghiarul 
lanoș Makkay, pe americanii R. Schiller, Shan Winn, pe rușii V. Titov, A. G. Kifișin, N. Jirov, B. 
Perlov, Andrei Nadirov afirmând că Tăbliţele de la Tărtăria reprezintă cea mai veche scriere 
din lume. Ar îndrăzni să-i învinue și pe ei de șovinism românesc, așa cum l-a taxat pe 
Densușianu?! După o muncă epuizantă la un manuscris de o mie o sută cincizeci și două de 
pagini, Densușianu se înbolnăvește și într-o zi este găsit mort în locuinţa sa. Avea numai 65 
de ani. După moartea lui, istoricii oficiali, fie din invidie, fie din incapacitatea de a accepta 
adevărul în locul prejudecăţii, au supus Dacia Preistorică și chiar numele marelui istoric unui 
fel de damnatio memoriae. Mai mult, discreditarea lui Densușianu continuă și azi. Când, în 
secolul al XIX-lea s-au descoperit Tăbliţele de Plumb de la Sinaia, în limba geto-dacă, în care 
se consemnau evenimente de pe timpul lui Dromichete, Burebista și Decebal și care 
demonstrau că latinitatea noastră este anterioară romanilor, agenţii romanizării au elaborat 
imediat o strategie de discreditare a lor. Le-au declarat falsuri. Dar cum aceste „,falsuri” erau 
prea adevărate, despre varianta unui falsificator simplu nu putea fi vorba. Atunci măsluitorii 
de istorie au implicat în discreditarea lor numele a doi mari savanți: B. P. Hasdeu și N. 
Densușianu. Fără niciun argument, au declarat că unul dintre ei este autorul „,falsurilor” de la 
Sinaia. Astfel, prindeau doi iepuri deodată: discreditau și tăblițele și pe cei doi istorici care s- 
au încăpățânat să spună, unul în Pierit-au dacii? și altul în Dacia preistorică adevărul despre 


strămoșii noștri. 


Într-un interviu, Alexandru Vulpe, directorul Institutului de Arheologie din București, spune 
despre Tăblițele de plumb de la Sinaia: ,,Eu le-am preluat de la generaţia dinaintea mea 
drept «falsurile lui Hașdeu». Hasdeu a făcut falsuri, se știe. Ceea ce putem spune noi este că 
acela care a făcut aceste falsuri era un om de cultură... Hasdeu este suspectul principal, 
pentru că el a mai încercat să facă niște falsuri, chiar să vorbească de un alfabet getic în 
disputa lui cu Grigore Tocilescu. Pentru a avea siguranța acestei ipoteze, ar trebui ca cineva 
să se ocupe, să caute în Arhiva Academiei, să găsească indicii. Dar Hasdeu nu e singurul 
suspect. Pe la 1880, a fost un adevărat curent de scoatere în evidenţă a culturii dacice. Tot 
atunci, Nicolae Densușianu a emis acea carte care a făcut vâlvă, Dacia Preistorică, şi în care 
afirmă că noi nu suntem urmașii Romei, ci că romanii ar fi urmașii dacilor. Adică dacii vorbeau 
deja o limbă latină. E o absurditate. Evident, nici un om de știință nu ia această teorie în 


serios. În 1880, asemenea cărți erau destul de la modă în Europa...” 


Îi amintim cu respect domnului academician că Dacia Preistorică a fost tipăriită în 1913. 


lar oamenii de știință cu adevărat serioşi și lipsiți de invidie au apreciat la justa lor valoare 


atât opera cât și personalitatea excepţională a lui Nicolae Densușianu. 


lată ce spune Dr. I.C. Istrati, academician și președinte al Academiei Române, între anii 1913- 
1916: „Dacia preistorică e una din cele mai mari opere, dacă nu cea mai importantă, pe care a 


scris-o o pană ţinută de mâna unui Român”|vi]. 


lar a susține public atâta amar de ani, fără nici o probă, că Hasdeu și Densușianu ar fi niște 


falsificatori, este cel puţin o lipsă de profesionalism, dacă nu chiar o foarte rea credinţă. 
Din punct de vedere penal se cheamă CALOMNIE! 
Oare cu asta trebuie să se ocupe istoricii „,serioși”? 


Deci există un suspect principal și unul de rezervă. Dacă o fundaţie „B.P. Hasdeu” îi dă în 
judecată pe calomniatorii marelui cărturar și câștigă procesul, rămâne alt suspect: Nicolae 
Densușianu. Numele căruia poate fi terfelit până-n veacul de apoi de către măsluitorii de 


istorie. Doar marele istoric e mort și nimeni nu-l apără. 


Domnul Vulpe își susține acuzaţia de fals adresată celor doi istorici, menţionând: „Pe la 1880, 
a fost un adevărat curent de scoatere în evidenţă a culturii dacice.” Ca și când curentul acela 
ar fi fost și el vinovat că au apărut tăblițele. Parcă un asemenea curent trebuia numaidecât să 
nască falsificatori și falsuri. Îi amintim domnului academician că, în secolul al XIX-lea, în 
Europa exista o mișcare a oamenilor de știință de a scoate în evidenţă civilizația antică a 
propriilor popoare. Îndemnul a venit de la școala germanului Herder. Mircea Eliade arăta că, 
în acea perioadă, „întreaga istoriografie occidentală era obsedată de căutarea originilor”[vii]. 
Hasdeu, Densușinu, Kogălniceanu, Bolliac, Eminescu n-au făcut altceva decât să fie în rând cu 
mișcarea culturală care începuse în Germania și cuprinsese minţile luminate de pe întreg 


continentul. 


Pe de altă parte, un istoric bine informat ar replica că nu era nevoie de falsuri, ca să se 
demonstreze că dacii aveau scriere. La acea vreme, erau destule dovezi care arătau că 
strămoșii noștri au avut o cultură înaintată și un scris propriu. Existau semnele plutașilor de 
pe Bistriţa, ale răbojului românesc și ale olarilor. În 1875, baroana Zsăfia von Torma 
descoperă la Turdaș 11.000 de vestigii arheologice din perioada neoliticului. Dintre care 300 


(figuri feminine și cioburi de ceramică) aveau pe ele pictograme și semne care arătau clar că 


pe teritoriul României a existat o scriere străveche încă din neolitic. În ale cărei semne se 
regăsesc multe din cele ale plutașilor, răbojului și olarilor. Mai mult, ele arătau că prima 
scriere s-a născut în spațiul carpato-danubiano-pontic. Zs6fia von Torma a catalogat 134 de 
semne și le-a făcut cunoscute lumii ştiinţifice internaţionale. Însuși Schliemann, 
descoperitorul Troiei, și Arthur Evans, care a redat lumii Palatul din Knossos și civilizația 
minoică, s-au pronunţat pozitiv despre ele. De ce Lingviștii noștri „,serioși” se fac a uita de 
scrierea de la Turdaș? Pentru că ea vine în sprijinul Tăbliţelor de la Tărtăria! Și în sprijinul 
Plăcilor de la Sinaia, arătând că scrisul dacic nu a apărut pe loc gol și nu este o fantezie a lui 


Densușianu sau Hasdeu. Ci a avut o puternică și îndelungată tradiţie. 


În cartea Scrisul s-a născut în Europa?, marele prieten al Scrisului Danubian, italianul Marco 
Merlini arată că multe vestigii găsite de baroana von Torma au fost împrăștiate în muzee și 
colecţii private din toată Europa: „Astfel, abia în anii '60 s-a aflat, de exemplu, că sute de idoli 
deținuți de Muzeul Colegiului Bethlen de Nagyenyed (Ungaria) au fost «uitaţi» și niciodată 
catalogați. În acest caz «norocos» vestigii însemnate au fost re-descoperite după un secol, dar 
alte sute s-au volatilizat pentru totdeauna. De exemplu, nimeni nu știe unde se află un obiect 
descris în notele baroanei ca «deținătorul unui simbol asemănător cu unul găsit la Troia și 


care amintește ideograma akkadiană a zeului Anu»"|viii]. 


Nu găsiţi o asemănare izbitoare între „,uitarea” și necatalogarea vestigiilor scrierii Turdaș în 
Ungaria și necatalogarea și aruncarea Plăcilor de la Sinaia cu scris geto-dacic în subsolul 
Muzeului de Arheologie din București, al cărui director este academicianul Alexandru Vulpe? 
Care au fost inventariate, doar după ce Napoleon Săvescu din America a sesizat Poliţia de 
Patrimoniu care a obligat, conform legii, conducerea muzeului să înregistreze cele treizeci și 


patru de tăblițe rămase din aproape cinci sute câte au fost la început. 


Aceasta demonstrează că nu există în mediul istoricilor oficiali dorința de a descoperi 


adevărul, ci mai degrabă de a-l oculta. 


Nu există activitate de cercetare cu adevărat serioasă și responsabilă, ci una de discreditare 


a celor care se încăpățânează să cerceteze. Cum a fost Nicolae Densușianu. 


Un agent de influenţă al romanizării scrie pe internet că Densușianu era „cunoscut în branșă 
doar ca un jurist exaltat”. N-am fi invocat acest citat revoltător de absurd, dacă el n-ar fi unul 


caracteristic prin care istoricii oficiali caută să ne prezinte imaginea lui Nicolae Densușianu. 


Adevărul este că Densușianu era un cercetător extrem de serios și bine documentat. 
Academicianul C. |. Istrati, care l-a cunoscut, scrie: „Modest, inteligent, cunoscător profund al 


limbii latine și eline, al germanei, francezei, italienei și ungarei; înzestrat cu o voință de fier și 
cu o răbdare și perseverenţă extraordinare, omul acesta te uimește prin ceea ce a făcut și 


prin chipul cum a făcut'[ix]. 


La anul 1880, Densușianu era ocupat cu cercetarea bibliotecilor și arhivelor din Ungaria și 
Ardeal. Timp de 15 luni a cercetat 12 biblioteci și 16 arhive. După care înaintează Academiei 
Române un raport intitulat Cercetări istorice în arhivele și bibliotecile Ungariei și ale 
Transilvaniei. În total, a adunat și analizat 783 de documente referitoare la revoluţia lui Horia 
din 1784 și 125 cu caracer diferit de la 1290 până în secolul al XIX-lea. 


În 1880 este ales membru corespondent al Academiei Române. 


În 1884, publică lucrarea Revoluţiunea lui Horia în Transilvania și Ungaria. 1784-1785, scrisă pe 
baza documentelor oficiale. Cartea este interzisă în Ungaria. Autorul este aspru criticat de 
istoricii maghiari. Densușianu răspunde cu demnitate, cerând să i se arate măcar un pasaj din 


lucrare care să nu fie bazat pe documente. 


În 1886 publică 6 volume din Documente privitoare la Istoria Românilor, 1199-1345, culese și 
însoţite de note și variante. În total, 4822 de pagini format mare. 


Pentru Revoluţiunea lui Horia primeşte premiul Academiei în valoare de 5 000 de lei, pe care îi 
folosește pentru a se documenta pentru cartea vieții sale, Dacia Preistorică, la care începe să 
lucreze în 1885. Cercetează arhive și biblioteci din Dalmația și Croaţia, studiază tradiţiile și 
limba românilor de aici. La Roma lucrează în arhivele Vaticanului. Ajunge până în Sicilia, unde 


iarăși se interesează de arhive și tradiţii vechi. 


S-a documentat, cum s-ar zice, până-n dinţi. Ori istoricii noștri au decăzut așa de jos pe scara 


cercetării, încât adevărata documentare o consideră exaltare? 
A lucrat la Dacia Preistorică timp de 26 de ani. 


Și a folosit o metodă cu adevărat înaintată: cea a colaborării dintre științe. Pentru a înțelege 
evenimente și fenomene din preistorie s-a adresat lingvisticii, etnografiei, folclorului, portului 
popular, tradiţiilor, legendelor și credințelor vechi. Despre această metodă a scris peste 
decenii arhemitologa americană Marija Gimbutas. Dânsa era de părere că scrisul sacru, prin 
care Vechea Europă comunica cu Marea Zeiță acum 7500 de ani, va putea fi descoperit doar 
dacă „arheologii se vor decide să colaboreze strâns cu Lingviștii și specialiștii în mitologie și 


folclor[x]'. 


Orice istoric serios, după ce studiază viaţa și activitatea lui Densușianu, își dă seama că el nu 
avea timp pentru a se ocupa cu falsuri. Fiecare clipă a vieţii sale era consacrată documentării 


minuţioase și scrierii lucrărilor. 


Basna că ar fi putut crea niște falsuri o poate spune doar cineva care nu este de statura 
acestui istoric de geniu. Cineva care nu știe ce înseamnă a răscoli prin biblioteci și arhive. 
Cineva incapabil să aducă omagiul cuvenit unui înaintaș întru știință. Dimpotrivă, ţine cu tot 


dinadinsul să-i păteze imaginea. 


Adică dacă n-ar fi răscolit bibliotecile Europei și n-ar fi stat de vorbă cu bătrânii știutori de 
tradiții vechi, ci și-ar fi scris lucrările copiind din Sfinţii Părinţi ai Romanizării, cum fac 
savanții pe puncte de azi, ar fi fost un istoric serios și profesionist. Dar dacă în 15 luni a 
răscolit 12 biblioteci și 16 arhive, iar pentru Dacia Preistorică a ajuns tocmai în arhivele 


Vaticnului și la românii din Croaţia și Dalmația, înseamnă că era un „jurist exaltat”. 


Nu-mi rămâne decât să mă rog: ,,Dă-ne, Doamne, cât mai mulți asemenea «juriști exaltați», 


că numai cu ajutorul lor vom putea ieși din mlaștina romanizării!” 


Dacă scria lucrări despre altceva decât despre daci, ar fi fost un istoric serios. Dar dacă a scris 
o capodoperă de 1152 de pagini despre preistoria Daciei, la care a lucrat 26 de ani, este 


neserios și susceptibil de a fi autorul unor falsuri. 


Nu există nicio dovadă la această învinuire absurdă și iresponsabilă. Cu toate acestea un 
academician din mileniul trei continuă să repete implacabil că Nicolae Densușianu este 
suspect de falsul Tăblițelor de la Sinaia. Care nici ele nu sunt falsuri. Dar istoricii „serioși” 
caută să ne convingă că trebuie considerate așa pentru a nu pune în pericol teoria 


romanizării. 


Pe de altă parte, urmând logica căutării insistente a unui falsificator, ne putem întreba: ,,Da' 
poate Zs6fia von Torma a făcut falsurile tăblițelor de la Sinaia?” Că ea chiar a luptat să 
convingă comunitatea științifică internaţională că scrisul a apărut pe teritoriul Ardealului 
înainte de cel sumerian. Nu, nu era nevoie să fie implicată. Ea nu s-a ocupat de daci. Ș-apoi 
era din Imperiul austro-ungar. Trebuiau discreditați cei doi mari istorici de geniu români, 
Hasdeu și Densușianu, împreună cu acele vestigii de o valoare inestimabilă, care 
demonstrează că dacii își consemnau evenimentele istorice pe tăblițe, de aur sau de plumb, 


și că limba noastră avea rezonanţe latine înainte ca romanii să prade avuţiile Daciei. 


Consecvenţa cu care cei doi istorici sunt acuzaţi de fals este revoltătoare. Și culmea, domnul 
academician, nu admite prezumția nevinovăţiei. El ţine morţiș la ipoteza unui Hasdeu- 
falsificator. Și a lui Densușianu ca suspect de rezervă. Nu admite că înaintașii săi ar fi putut 
greşi. El regretă doar că nimeni nu s-a ocupat să găsească indicii.,,Pentru a avea siguranța 
acestei ipoteze, trebuie ca cineva să se ocupe, să caute în arhiva Academiei, să găseasci 
indicii”. Observaţi metoda: nu există dovezi, dar ipoteza este de beton. Chestiunea asta cu 
indiciile, pe care cineva trebuie musai să le găsească pentru „a demonstra” ipoteza oficială, 
îmi amintește de spiritul cinic al „justiției” comuniste: „,Spuneţi-ne pe cine să învinuim, că noi 


găsim un articol cu care să-l facem să înfunde pușcăria”. 


Văzând nivelul la care a decăzut știința istorică oficială, nu mă mir că „,specialiștii” din mediul 
academic se întrec în a născoci porecle și etichete pentru a intimida daciștii și a distrage 
atenţia tinerilor curioși de la adevăr. În loc să cerceteze vestigiile pe care pământul le scoate 
în fiecare zi la iveală și care strigă într-un glas ceea ce a dovedit Densușianu în Dacia 
Preitorică şi ceea ce îi sperie atât de mult pe romanizatori: noi nu suntem urmașii Romei. 
Suntem geto-dacii mileniului trei și venim dintr-o cultură străveche, care a dat lumii prima 


scriere și limba latină, cultul zamolxian și medicina holistică. 


Pe de altă parte, Vasile Pârvan, vorbind într-o lecţie studenților din Cluj despre „fabricile de 
cultură care sunt Universitățile și Academiile”, menţiona: „Cu foarte mare părere de rău 
Pontificii înţelepciunii dogmatizate încep să recunoască neputința lor de a crea altceva decât 
niște docili papagali intelectuali și niște gelatinoase vertebrate etice. Școala oficială începe 
să recunoască că toate doctoratele în știință și diplomele de artă ale lumii nu pot face dintr- 


o maimuţă cu dar suficient de imitație un creator de valori noi spirituale”[xi]. 

Tocmai pe acești „papagali intelectuali”, „vertebrate gelatinoase” și „„maimuţoi cu dar 
suficient de imitație”, incapabili să accepte adevărul descoperit de oamenii geniali, au contat 
nașii noștri de la Vatican. Ei discreditează adevărata cercetare și adevărații cercetători, 
hărţuindu-i cu critici și ameninţări, pânâ aceștia părăsesc scârbiţi Lumea academică, cum a 


făcut Hasdeu. Sau mor subit în floarea vârstei, cum s-a întâmplat cu Densușianu. 


Inșii mediocri nu pun la îndoială o idee absurdă, când aceasta vine de la o autoritate înaltă. 
Or, papalitatea era pe atunci o autoritate foarte înaltă. Când s-a făcut istoria limbii și a 
poporului român, în secolul al XIX-lea, ideea romanizării dacilor a fost pescuită din scrisorile 


papilor și pusă în manualele de istorie. 


Așa s-a făcut romanizarea dacilor. 


Nu de către legiunile lui Traian, ci de penele și cerneala papilor de la Roma? 
Și cu penele și cerneala scribilor români. 

Romanizare cu pene și cerneală. 

Coșuri de pene și râuri de cerneală. 


Aceste râuri de cerneală au spălat creierii câtorva generaţii de savanţi pe puncte, încât au 
ajuns să aibă convingeri de beton. lată câteva slogane cu care jonglează aceștia: 

„romanizarea nu este o ipoteză, este un fapt”, „romanizarea nu poate fi pusă la îndoială, 


pentru că este adevărată”, „niciun argument arheologic nu poate infirma teoria romanizării, 


fiindcă ea a fost demonstrată cu prisosință”. Cu vorbe goale, precizăm noi. 
lată un exemplu de „precizie științifică” cu care se argumentează romanizarea. 


Convingerea că dacii au dispărut este monumentală. Dar când se pune întrebarea: „„Când? 


Cum? Din ce cauză?” custozii romanizării o dau în „nu se știe”, ,,cred că...,,„,poate...”: 


„Existenţa dacilor liberi e certificată, dar ce s-a întâmplat cu ei nu se știe[xii]” (academician 
Alexandru Vulpe); „Limba latină din care s-a născut limba română s-a păstrat în arcul 
carpatic, în opinia mea, dar cum a ajuns să ocupe toată Moldova, până dincolo de Transnistria 
și Bucovina, nu știu! Cred că responsabili sunt păstorii prin transhumanţă[xiii]” (A. Vulpe); „De 
ce s-a pierdut limba dacilor vorbită în Moldova, chiar în ciuda faptului că aveau aceleași 
obiceiuri cu cei din Transilvania? Aici poate să intervină puterea limbii latine, care s-a 
suprapus și a distrus dialectele geto-dace[xiv]” (A. Vulpe); „Cât a fost de extinsă și de 
profundă această romanizare între anii 106 și 271 nu se știe exact. E cert însă că ea a fost 
destul de puternică pentru că, după părăsirea Daciei de către împăratul Aurelian, nu numai să 
nu dea înapoi, ci, dimpotrivă, să se extindă și asupra dacilor liberi din afara fostei 


provincii[xv]” (Hadrian Daicoviciu). 


Cititorul atent își dă seama că de fapt nu se știe nimic despre această fantastică și 
nemaipomenită romanizare. În schimb înţelege că adepții ei, deși nu au niciun argument, 
sunt convinși că „a fost destul de puternică pentru că, după părăsirea Daciei de către 
împăratul Aurelian, nu numai să nu dea înapoi, ci, dimpotrivă, să se extindă și asupra dacilor 


liberi din afara fostei provincii”. 


Precum vedem: teoria este de beton, argumentele ioc! 


Nu-i mai întreb pe stimaţii „,specialiști” de ce sunt așa de convinși că dacii au dispărut, dacă 


nu știu cauzele și modul în care s-a întâmplat această paranormală dispariţie. 


N-au să recunoască dar răspunsul e acesta: așa spune dogma romanizării. Și istoricii tari în 
credința romanizării nu schimbă o iotă în teoria care-i hrănește și le dă atâtea avantaje, mai 
ales cel de a nu cerceta și a nu dovedi nimic. Chiar dacă li s-ar aduce o mie și una de 
argumente că și-au irosit viaţa, iar unii chiar inteligenţa, slujind o teoria falsă, ei se vor 


baricada în buncărele romanizării și vor mitralia daciștii până la ultimul glonte. 


Sau iată altă afirmaţie care nu are niciun suport real. Hadrian Daicoviciu zice: ,,... după ce 
adoptă cultura materială romană, dacii adoptă treptat obiceiurile romane, nume romane și, în 

cele din urmă, limba latină”[xvi] 
„Adoptă obiceiurile romane...” Care obiceiuri? 


Este un truc din suita de trucuri pe tema romanizării. Custozii acesteia invocă obiceiuri 
romane imaginare, dar se prefac a nu vedea puternicele și originalele tradiţii și obiceiuri 
românești moștenite de la geto-daci, care strigă în cele patru zări că dacii nu au fost 
romanizați. Dimpotrivă, dacii au perpetuat, până în secolul al XXI-lea, cultura spirituală a 
tracilor de la Cucuteni, Turdaș, Tărtăria, Gumelnița. Lucru subliniat și de Mircea Eliade: ,,... 
moștenirea religioasă a tracilor s-a conservat, cu inevitabile modificări, în obiceiurile 
populare și folclorul popoarelor balcanice și ale românilor”[xvii]. Vorbind despre curajul 
excepţional al tracilor în lupte, care era determinat de credinţa în nemurire, marele istoric 
spune: „Se poate recunoaște această valorizare religioasă a morții în anumite creații 


folclorice ale românilor și ale popoarelor sud-est europene”[xviii]. 


În acest context, Eliade sublinia importanţa analizei tradiţiilor folclorice europene în 


perspectiva istoriei generale a religiilor, care „este încă la începuturile sale”[xix]. 
lar la noi nu este încă deloc. 
Altfel nu s-ar declara așa de patetic că dacii au adoptat obiceiurile romane. 


Nu cumva domnul istoric Daicoviciu a vrut să ne convingă că romanii au trecut podul lui 
Apolodor dansând Hora, Ciuleandra, Călușarii? Sau cântând Ciocârlia la nai? Ori Doina la 
fluier? Sau recitând în latină Mioriţa tradusă special în vederea romanizării? Apoi au 


organizat în bătătura castrelor cursuri de dansuri pentru daci? Și așa i-au romanizat?! 


Unul din trucurile „„știinţifice” ale istoricilor oficiali e că, atunci când ne impun strămoșii falși 
de la Roma, se prefac a nu vedea că zestrea noastră folclorică și etnografică nu vrea 


nicidecum să susțină romanizarea. 


În ce priveşte cultura populară, aici urmașii geto-dacilor bat toate recordurile mondiale. Cine 
mai are o mie de variante ale eposului național, cum avem noi la Mioriţa? Cine mai are o 
poezie populară așa de bogată și variată? Sau melodii și dansuri rituale care vin de dincolo 
de neolitic și sunt păstrate intacte până azi? Ascultaţi Doina noastră și veţi înţelege cât de 
străvechi și adânc este sufletul dacilor moderni, care se numesc români. Uitaţi-vă la Călușari, 
care este considerat cel mai rapid joc din lume, și veţi înţelege de ce dacii erau cei mai viteji 
dintre traci, de ce Dacia a fost ultima cucerită și prima părăsită și de ce legionarii nu i-ar fi 
putut romaniza pe strămoșii noștri în vecii vecilor. Uitaţi-vă la portul popular care este o 
mare bibliotecă cu mesaje misterioase, cusute cu scrierea cea mai veche din lume, și veți 
înțelege de ce neamul nostru naște genii. Ascultaţi limba noastră, alcătuită din rădăcini 
primordiale, din muzica naturii și din viersul vieţuitoarelor, și veți înțelege de ce vorbitorii ei 


învaţă cu ușurință orice limbă. 
Cultura noatră populară, vine, prin geto-daci, din Vechea Europă. 


Acordurile Doinei, ritmul Călușarilor și versurile Mioriţei sunt înscrise în genele noastre de 
caligraful de la Tărtăria, de olarul de la Cucuteni, de sculptorul Gânditorului de la Hamangia, 
de Soborul zeițelor precucuteniene și de veșnicul cioban al plaiului dacic. Noi nu le învăţăm 
mecanic. Ni le amintim. Și ne regăsim sufletește în ele. Muzica Călușarilor, de pildă, comportă 
o energie formidabilă. Ascultând-o, simţi cum, în adâncul sufletului, ţi se deschide o poartă, 
prin care țâșnesc din străvechime energii benefice, un optimism robust și un entusiasm ieșit 


din comun. 
De aceea, odată, jocurile populare erau practicate cu sfințenie în satele românești. 


Pentru ca nepoţii să fie mereu conectaţi la sufletele strămoșilor. La energiile lor creatoare. La 


iubirea de ţară. La curajul de a o apăra. La spiritul de jertfire de sine care-i făcea nemuritori. 


De când această tradiție a dispărut și nu mai dansăm aceste jocuri, suntem moleșiţi și 
dezorientaţi. Ne simțim orfani și ai nimănui. Și atunci apar demontatorii de mituri și custozii 
romanizării și ne fabrică alți strămoși. În Loc de Călușari și Ciocârlii ne dau manele. lar în loc 
de hore în bătătura satului îi mână pe tineri, ca pe o cireadă de vite, în grajduri-discoteci, 


unde le dezintegrează creierii cu horcăieli diavolești. 


Buddhiștii spun că, în timpul meditaţiei, psihicul omului vine în contact cu Absolutul. 


Ascultând Călușarii, simt cum mă conectez la puterea magică stăpânită de strămoșii mei 
geto-daci. Când îi văd pe olteni dansând acest joc, teoria romanizării mi se arată în toată 


perversitatea și cinismul ei. Încât nici nu mai merită să vorbim despre ea la modul serios. 
Satira și ironia sunt armele cu care îi dăm lovitura de graţie. 

lulia Brânză Mihăileanu 

